Vladimir Antonov

Vladimir Aleksandrovitj Antonov (russisk: Владимир Александрович Антонов; født 20. juni 1975 i Navol, Usbekistan i daværende Sovjetunionen) er en russisk forretningsmann. Sammen med sin far, Alexander Antonov er han eier av bankkonsernet Convers Group. Han er også styreleder i Convers litauiske datterselskap Snoras, som driver i flere østeuropeiske land. I 2007 ble Antonovs personlige formue anslått til $300 millioner, noe som plasserte ham på 182.-plass blant de russiske millionærene.

Antonov ble født i det som i dag er Usbekistan, og vokste opp i nåværende Tadsjikistan der hans far, Alexander, arbeidet som ingeniør i Tjkalovsk.Vladimir Antonov – ingen vanlig bankman TTELA 21. april 2011 I sammenheng med Sovjetunionens sammenbrudd flyttet familien til Moskva. 

Han tok eksamen i 1998 fra Plechanovs russiske økonomiske akademi og tok i 2008 en MBA-eksamen ved Den Russiske statens akademi for nasjonaløkonomi.Vladmir Antonov , presentation hos Interbank.ru, lest 19. februar 2010

Under den russiske bankkrisen i 1998 ervervet han en russisk bank, Akademchimbank, for en billig penge. Deretter fulgte et erverv av en rekke banker for å skape et bankimperium. Etter disse forretningene kom det opp påstander i russisk presse om svarte penger og koblinger til mafia. Etter et mordforsøk på hans far bor Antonov siden 2009 med sin familie i London og driver sine forretninger derifra.LÄS OCKSÅ: Vladimir Antonov – från ekobuse till affärsängel  Göteborgs-Posten 21. april 2011

Antonov var tidligere storeier i Spyker, men ble tvunget til å selge sine aksjer. Det samme gjelder hans post i Saab Automobile. Dette fordi hovedeieren, General Motors, mistenkte at Antonov var involvert i økonomiske lovbrudd.Antonov allt mer inblandad i Saabköp, Dagens eko, Sveriges Radio, 19. februar 2010

I en debattartikkel i avisen International Herald Tribune i februar 2010, anklaget Antonov europeiske forretningsledere for å ha fordommer mot russiske investorer.Vladimir Antonov kritiserar "europeisk rysskräck", E24.se, 16. februar 2010

I forbindelse med insolvensen til Latvijas Krājbanka i november 2011, ble det av Litauens påtalemyndighet utstedt arrestordre på Antonov.Arresteringsorder mot Antonov E24 23. november 2011 Ifølge påtalemyndigheten risikerer han flere års fengsel hvis han skulle bli funnet skyldig.Antonov can be jailed for 10 years in Lithuania and 3 years in Latvia BNN 24. november 2011 Den 24. november ble Antonov arrestert i London.

 Referanser 

Kategori:Russiske forretningsfolk
Kategori:Personer fra provinsen Navoij